
ΤΕΥΧΟΣ ΠΡΩΤΟ 


Αρ. Φύλλου 101 


11 Μαΐου 1998 


ΝΟΜΟΣ ΥΠ' ΑΡΙΘ. 2609 

Κύρωση ορισμένων διατάξεων του Καταστατικού της 
Τράπεζας της Ελλάδος και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρα πρώτο 

Κυρώνεται η από 22.12.1997 απόφαση της έκτακτης 
Γενικής Συνέλευσης των μετόχων της Τράπεζας της 
Ελλάδος, με την οποία προστίθενται, τροποποιούνται 
η καταργούνται τα παρακάτω αρθρα του Καταστατικού 
της Τράπεζας της Ελλάδος, το κείμενο της οποίας 
έχει ως εξής: 

1. Το άρθρο 2 του Καταστατικού αντικαθίσταται ως 
εξής: 

“Άρθρο 2 

Οι κυρίες αρμοδιότητες της Τράπεζας της Ελλάδος 
είναι οι εξής: 

α) Χαράσσει και ασκεί τη νομισματική πολιτική. Στην 
έννοια της νομισματικής πολίτικης περιλαμβάνεται και 
η πιστωτική πολιτική. 

β) Ασκεί την πολιτική της συναλλαγματικής ισοτιμίας 
της δραχμής έναντι των άλλων νομισμάτων, σύμφωνα 
με το πλαίσιο της συναλλαγματικής πολίτικης που προ¬ 
κρίνει η Κυβέρνηση, υστέρα από διαβουλεύσεις με την 
Τράπεζα της Ελλάδος. 

γ) Κατεχει και διαχειρίζεται τα επίσημα συναλλαγματικά 
διαθέσιμα της Χωράς, στα οποία περιλαμβάνονται τα 
σε συνάλλαγμα και χρυσό διαθέσιμα της Τράπεζας της 
Ελλάδος και του Δημοσίου και ενεργεί πράξεις σε 
συνάλλαγμα, 

δ) Ασκεί την επσπτεία των πιστωτικών ιδρυμάτων και 
άλλων επιχειρήσεων και οργανισμών του χρηματοπι¬ 
στωτικού τομέα της οικονομίας, σύμφωνα με το άρθρο 
55Α του παρόντος. 


ε) Προωθεί και επιβλέπει την ομαλή λειτουργία των 
συστημάτων πληρωμών, καθώς και συστημάτων δια¬ 
πραγμάτευσης, διακανονισμού και εκκαθάρισης είωχρη¬ 
ματιστηριακών συναλλαγών επί τίτλων και λοιπών χρη¬ 
ματοπιστωτικών μέσων, σύμφωνα με το άρθρο 55 παρ. 15 
του παρόντος. 

στ) Έχει το αποκλειστικό προνόμιο της εκδόσεως 
τραπεζικών γραμμάτων, τα οποία κυκλοφορούν ως νό¬ 
μιμό χρήμα σε όλη την επικράτεια. 

ζ) Ενεργεί ως ταμίας και εντολοδοχος του Δημοσίου, 
σύμφωνα με τα άρθρα 45 επ. του παρόντος. 

Για την άσκηση των αρμοδιοτήτων της και την εκ¬ 
πλήρωσή των κατά το άρθρο 5 του Καταστατικού του 
Ευρωπαϊκού Συστήματος Κεντρικών Τραπεζών και τις 
Ευρωπαϊκής Κεντρικής Τράπεζας καθηκόντων της, η 
Τράπεζα της Ελλάδος συλλέγει τις απαραίτητες πλη¬ 
ροφορίες και στοιχεία κατα τα οριζόμενα στο αρθοα 
55Β του παρόντος. 

Η Τράπεζα της Ελλάδος μετέχει στα Ευρωπαϊκό 
Σύστημα Κεντρικών Τραπεζών απο της ιδρυσεως του. 
Απο της υιοθετήσεως του ευρώ ως του εθνικού νομί¬ 
σματος της χώρας και κατα την άσκηση των καθηκόντων 
που απορρέουν από τις αρμοδιότητες του παρόντος 
άρθρου, η Τράπεζα της Ελλάδος ενεργεί σύμφωνα με 
τις κατευθυντήριες γραμμές και οδηγίες της Ευρωπαϊκής 
Κεντρικής Τράπεζας, κατά το άρθρο 105 παράγραφοι 
2 και 3 της Συνθήκης για την Ευρωπαϊκή Ενωση και 
τα άρθρα 3 και Ί4 παράγραφος 3 του Καταστατικού 
του Ευρωπαϊκού Συστήματος Κεντρικών Τραπεζών. 

Η Τραπεζα της Ελλάδος μετέχει σε διεθνείς νομι¬ 
σματικούς και οικονομικούς οργανισμούς/ 

2. Το άρθρο 4 του Καταστατικού αντικαθίσταται ως 

έξης: 

“Άρθρο 4 

Πρωταρχικός σκοπός της Τράπεζας της Ελλάδος 
είναι η διασφάλιση της σταθερότητας του γενικού ε¬ 
πίπεδου των τιμών Με την επιφύλαξη του πρωταρχικού 
σκοπού η Τράπεζα στηρίζει τη γενική οικονομική πολίτικη 
της Κυβέρνησης. 

Απο της υιοθετησεως του ευρώ ως του εθνικού 
νομίσματος της Χωράς, η Τράπεζα της Ελλάδος επι¬ 
διώκει τον πρωταρχικό σκοπο της διατηρήσεως της 
σταθερότητας των τιμών, ως αναπόσπαστο μέρος του 
Ευρωπαϊκού Συστήματος Κεντρικών Τραπεζών και κατά 
τους όρους του άρθρου 105 παράγραφος 1 της Συν¬ 
θήκης για την Ευρωπαϊκή Ένωση.· 

3. Το άρθρο 5 του Καταστατικού καταργείται. 

4. Μετά το άρθρο 4 του Καταστατικού προστίθενται 
άρθρα 5Α και 5Β ως εξής: 

"Αρθρο 5Α 

Κατά την άσκηση των αρμοδιοτήτων τους, η Τράπεζα 
της Ελλάδος και τα μέλη των οργάνων της δεν ζητούν 
ούτε δέχονται οδηγίες από την Κυβέρνηση ή οργανι¬ 
σμούς. Η Κυβέρνηση και οι λοιποί φορείς πολιτικής 
εξουσίας δεν επιδιώκουν να επηρεάζουν τα όργανα της 
Τράπεζας κατά την εκτέλεση των καθηκόντων τους. 

Άρθρο 5Β 

Η Τράπεζα της Ελλάδος υποβάλλει κάθε έτος έκθεση 
για τη νομισματική πολιτική του προηγούμενου και του 
τρέχοντος έτους στη Βουλή των Ελλήνων και στο 
Υπουργικό Συμβούλιο. Κατά τη διάρκεια του έτους η 
Τράπεζα υποβάλλει συμπληρωματική έκθεση για τις 
νομισματικές εξελίξεις και τη νομισματική πολιτική. Από 
της ιδρύσεως του Ευρωπαϊκού Συστήματος Κεντρικών 
Τραπεζών η Τράπεζα της Ελλάδος συμβάλλει στην 
εκπλήρωση των υποχρεώσεων της Ευρωπαϊκής Κεντρι¬ 
κής Τράπεζας για υποβολή εκθέσεων κατα τα άρθρα 
109 Β' παράγραφος 3 της Συνθήκης και 15 του Κατα¬ 
στατικού του Ευρωπαϊκού Συστήματος Κεντρικών Τρα¬ 
πεζών. 

Ο Διοικητής της Τράπεζας της Ελλάδος καλούμενος 
εμφανίζεται ενώπιον αρμόδιας επιτροπής της Βουλής, 
προκειμένου να ενημερώσει επί θεμάτων αρμοδιότητας 
της Τράπεζας της Ελλάδος. Για τον ίδιο λόγο ο Διοι¬ 
κητής μπορεί να ζητεί από τον Πρόεδρο της Βουλής 
να κληθεί για να εμφανισθεί ενώπιον της επιτροπής. 

Με την επκρυλοξη του προηγούμενου άρθρου, ο 
Διοικητής της Τράπεζας της Ελλάδος καλείται και μπορεί 
να παρίσταται στις συνεδριάσεις του Υπουργικού Συμ¬ 
βουλίου ή αρμόδιων επιτροπών του Υπουργικού Συμ¬ 
βουλίου, όταν συζητούνται θέματα που σχετίζονται με 
τους σκοπούς και τις αρμοδιότητες της Τράπεζας της 
Ελλάδος. 

Για κάθε σχέδιο νόμου που αφορά τις αρμοδιότητες 
του άρθρου 2 ζητείται η γνώμη της Τράπεζας της 
Ελλάδος. Η Τράπεζα της Ελλάδος μπορεί να διατυπώνει 
προτάσεις προς την Κυβέρνηση επί θεμάτων της αρ¬ 
μοδιότητας της." 

5. Στο άρθρο 6 του Καταστατικού διαγράφεται η 
φράση "εις μίαν ή πλείονας των κατά το άρθρον 5 (4) 
οριζόμενων χωρων χρυσής νομισματικής βασεως'. 

6. Στο άρθρο 20 προστίθεται επιφύλαξη της αρμο¬ 
διότητας του Συμβουλίου Νομισματικής Πολίτικης και 
του Διοικητή και επομένως το άρθρο αναδιατυπώνεται 
ως έξης: 


"Αρθρο 20 

Η γενική διαχείριση των υποθέσεων της Τραπέζης 
ανατίθεται εις το Γ ενικόν Συμβαύλιον υπεύθυνον προς 
την Γενικήν Συνέλευσιν. Το Συμβούλιον δικαιούται να 
λαμβάνει πάσαν απόφασιν και να ασκεί πασαν εξουσίαν, 
εντός των ορίων του Καταστατικού, μη υπαγομενην εις 
την αρμοδιότητα της Γ ενικής Συνελεϋσεως ή του Συμ¬ 
βουλίου Νομισματικής Πολιτικής ή τις κατ' άρθρα 31 
εδάφιο τελευταίο και 55Α του παρόντος αρμοδιότητες 
του Διοικητού." 

7. Το άρθρο 21 αντικαθίσταται ως έξης: 

"Αρθρο 21 

Το Γ ενικόν Συμβούλιον αποτελείται εκ του Διοικητού, 
των δύο Υποδιοικητών, των λοιπών μελών του Συμ¬ 
βουλίου Νομισματικής Πολιτικής και έξι Συμβούλων, 
τρεις τουλάχιστον ε’κ των οποίων θα εκλέγονται εκ 
των περί την βιομηχανίαν, το εμπόριον και την γεωργίαν 
ειδικώς ασχολούμενων. 

Ο Διοικητής και οι Υπσδιοικηταί διορίζονται κατά τα 
εν άρθρω 29 προβλεπομενα, τα δε λοιπά μέλη του 
Συμβουλίου Νομισματικής Πολιτικής κατά τα προβλε- 
πόμενα στα άρθρο 35Α. 

Οι έξι Σύμβουλοι εκλέγονται υπό της Γ ενικής Συνε- 
λεύσεως δια τρία έτη και είναι επανεκλέξιμοι. 

Τα λοιπό μέλη του Συμβουλίου Νομισματικής Πολιτικής 
θα μετέχουν στο Γ ενικά Συμβούλιο, κατά το άρθρο 35Α, 
απο την επομένη της ετήσιας Γενικής Συνελεύσεως 
του 1998, Μέχρι την ημερομηνία της Γενικής Συνελευ- 
σεως του 1998 εξακολουθεί η θητεία των εν ενεογεία 
Συμβούλων, η οποία λήγει τότε αυτοδικαίως. Εκ των 
κατά την ετησίαν ταύτην Γ ενικήν Συνέλευσιν εχλεγη- 
σομένων έξι Συμβούλων, ανά δύο, ορισθησόμενοι δια 
κλήρου, θα αποχωρήσωσιν εις εκάστην των ετησίων 
Γενικών Συνελεύσεων των ετών 1999, 2000 και 2001." 

8. Μεταξύ της πρώτης και της δεύτερης παραγράφου 
του άρθρου 22 προστίθεται εδάφιο ως εξής: 

Άπό την ίδρυση του Ευρωπαϊκού Συστήματος Κε¬ 
ντρικών Τραπεζών, ο Διοικητής μετέχει, ως εκ της 
θέσεώς του, ως ανεξάρτητη προσωπικότητα στα Γενικό 
Συμβούλιο και στο Διοικητικό Συμβούλιο της Ευρωπαϊκής 
Κεντρικής Τράπεζας, σύμφωνα με το Καταστατικό του 
Ευσωπαικού Συστήματος Κεντρικών Τραπεζών. - 

9. Το άρθρο 24 του Καταστατικού συμπληρώνεται ως 
εξής: 

"Αρθρο 24 

Εάν ο Διοικητής ή τις των Υποδιοικητών ή των μελών 
του Γ ενικού Συμβουλίου καταστούν οριστικώς ανίκανοι 
ή υποπέσουν σε βαρύ παράπτωμα, ιδίως δε καταστώσιν 
ένοχοι παραβάσεως του παρόντος Καταστατικού, απο- 
καλύψωσι μυστικά αναγόμενα εις τας υποθέσεις της 
Τραπέζης ή καταχρασθώσι της θέσεως αυτών δϊ ίδιους 
προσωπικούς η εμπορικούς σκοπούς, η Γ ενική Συνέ- 
λευσις των Μετόχων δικαιούται να απομακρύνη αυτούς 
της θέσεώς των.' 

10. Από το άρθρο 27 απαλείφεται το στοιχείο α 

11. Στο άρθρο 27. στοιχείο β', προστίθεται η φράση 
"εκτός αν ορίζεται διαφορετικά στο άρθρο εκείνο η σε 
άλλες διατάξεις του παρόντος Καταστατικού." 

12. Στο άρθρο 27, στοιχεία γ' και δ. προστίθεται η 
φράση 'εφοσον τούτο δεν ανάγεται στην αρμοδιότητα 
του Συμβουλίου Νομισματικής Πολίτικης." 

13. Στο άρθρο 27 απαλείφεται το στοιχείο η'. 

14. Στα άρθρο 27, στο στοιχείο ια' προτάσσονται οι 
λέξεις "Με την επιφύλαξη των άρθρων 30 και 31 του 
Καταστατικού του Ευρωπαϊκού Συστήματος Κεντρικών 
Τραπεζών...." 

15. Στο άρθρο 29 του Καταστατικού το πρώτο εδάφιο 
αντικαθίσταται ως εξής: 

"Ο Διοικητής και οι Υποδιοικητές διορίζονται για μία 
εξαετία, με προεδρικό διάταγμα, μετά πρόταση του 
Υπουργικού Συμβουλίου, κστόπιν προτάσεως του Γε¬ 
νικού Συμβουλίου της Τράπεζας, υποχρεουνται δε να 
διαθέτωσιν ολόκληρον τον χρόνον αυτών δια τας υ¬ 
ποθέσεις της Τραπέζης. εξαιρούμενων των περιπτώ¬ 
σεων καθ’ ας νόμω αποτελούσι μέλη Διοικητικών Συμ¬ 
βουλίων νομικών προσώπων δημοσίου δικαίου ή δημο¬ 
σίων επιχειρήσεων ή κρατικών συμβουλευτικών σωυα- 
των." 

16. Το άρθρο 31 αντικαθίσταται ως έξης: 

"Αρθρο 31 

Ο Διοικητής θα ασκεί, εξ ονόματος του Γενικού 
Συμβουλίου, διαρκή έλεγχον επί της διαχειρίσεως του 
ενεργητικού και των γενικών εργασιών της Τραπέζης, 
λαμβάνων αποφάσεις επί πάντων των θεμάτων, των μη 
ειδικώς επιφυλασσομένων εις το Γ ενικόν Συμβσύλιον 
ή το Συμβούλιο Νομισματικής Πολιτικής ή μη διεπομένων 
από κανονισμούς, οι οποίοι εκδίδονται απο τα Συμβούλια 
αυτά. 

Με εξαίρεση τα θέματα που αναπθενται στο Συμβούλιο 
Νομισματικής Πολίτικης, ο Διοικητής αποφασίζει επί των 
λοιπών θεμάτων, που εμπίπτουν στα καθήκοντα του 
Ευρωπαϊκού Συστήματος Κεντρικών Τραπεζών." 

17. Μετά το άρθρο 35 προστίθεται άρθρο 35Α περί 
του Συμβουλίου Νομισματικής Πολιτικής, ως εξής: 

"Άρθρο 35Α 

Το Συμβούλιο Νομισματικής Πολίτικης είναι αρμόδιο 
να αποφασίζει για τη χάραξη και άσκηση της νομισμα¬ 
τικής πολίτικης, καθώς και επί των θεμάτων που αφορούν 
την άσκηση της συναλλαγμαπκης πολιτικής, τη λει¬ 
τουργία των συστημάτων πληρωμών και την έκδοση 
τραπεζογραμματίων. Οι αρμοδιότητες αυτές ασκούνται 
με πράξεις του Συμβουλίου. Από της υιοθετήσεως του 
ευοώ ως εθνικού νομίσματος, τσ Συμβούλιο Νομισματικής 
Πσλιπκής 9α ασκεί τα καθήκοντα του κατά τα προβλε- 
πσμενα οτις διατάξεις του άρθρου 2 παράγραφος τρίτη 
και του άρθρου 4 παράγραφος δεύτερη του παρόντος. 

Το Συμβούλιο Νομισματικής Πολιτικής αποτελειται 
απο το Διοικητή της Τράπεζας της Ελλάδος, τους δύο 
Υποδιοικητές και άλλα τρία μέλη που διορίζονται με 
προεδρικό διαταγμα, εκδιδομενο μετά απο πρόταση του 
Υπουργικού Συμβουλίου, υστέρα απο γνώμη του Διοι¬ 
κητή. και δίνουν τ ον προβλεπουενο στο άρθρο 22 του 
παρόντος οοκο. 


Τα μέλη του Συμβουλίου Νομισματικής Πολίτικης ε¬ 
πιλέγονται μεταξύ προσώπων αναγνωρισμένου κύρους 
και επαγγελματικής εμπειρίας σε νομισματικά ή τραπε¬ 
ζικά θέματα και είναι πλήρους απασχόλησης. Υπάλληλοι 
του Δημοσίου ή νομικού προσώπου δημοσίου ή ιδιωτικού 
δικαίου δεν μπορούν να διατηρήσουν τη θέση τους, 
εφόσον αποδεχθούν το διορισμό τους ως μελών του 
Συμβουλίου Νομισματικής Πολίτικης. Κατ' εξαίρεση, μπο¬ 
ρούν να διοριατουν μέλη του Συμβουλίου καθηγητές 
Ανωτάτων Εκπαιδευτικών Ιδρυμάτων, οι οποίοι δικαιού¬ 
νται να ασκούν συγχρόνως τα καθήκοντα τους στα 
Ιδρύματα αυτά. 

Τα μέλη του Συμβουλίου Νομισματικής Πολίτικης ο¬ 
φείλουν και μετά την παύση των καθηκόντων τους να 
μην αποκαλύπτουν πληροφορίες των οποίων έλαβαν 
γνώση κατά την άσκηση των καθηκόντων τους και οι 
οποίες καλύπτονται απο το επαγγελματικό απόρρητό 

Οι όροι απασχόλησης και οι αποδοχές των μελών 
του Συμβουλίου Νομισματικής Πολίτικης καθορίζονται 
με απόφαση του Γενικού Συμβουλίου της Τράπεζας. 

Ο Διοικητής και οι Υποδιοικητές είναι μέλη του Συμ¬ 
βουλίου Νομισματικής Πολίτικης, ως εκ της ιδιότητάς 
τους, και η θητεία τους διαρκει για όσο χρονο έχουν 
την ιδιότητα αυτή. Η θητεία των υπόλοιπων μελών είναι 
εξαετής και μπορεί να ανανεώνεται. Σε περίπτωση 
θανατου ή αποχώρησης για οποιονδήποτε λονο μέλους 
του Συμβουλίου Νομισματικής Πολιτικής, εκτός από το 
Διοικητή και τους Υποδιοικητές, πριν απο τη λήξη της 
θητείας τους, η θητεία του μέλους που διορίζεται σε 
αντικατάτασή του 9α περιλαμβάνει το υπολοιπο της 
θητείας τσυ θανόντος ή αποχωρησαντος μέλους και 
μια ακόμη πλήρη θητεία, εφόσον το απολειπόμενο μέρος 
της θητείας είναι μικρότερο από δύο έτη. 

Κατά την πρώτη σύνθεση του Συμβουλίου Νομισμα¬ 
τικής Πολιτικής η θητεία των λοιπών, πλην του Διοικητή 
και του ενός Υποδιοικητή, μελών του Συμβουλίου δυναται 
να καθορισθεί, κατ εξαίρεση, βραχύτερη των έξι ετών, 
ούτως ώστε να εξασφαλίζεται σταδιακή τμηματική α¬ 
νανέωση των μελών ταυ Συμβουλίου, ως νομος ορίζει. 
Ο ακριβής χρόνος της θητείας καθενός εχ των μελών 
αυτών θα καθορίζεται στην πράξη διορισμού. 

Πρόεδρός του Συμβουλίου Νομισματικής Πολιτικής 
είναι ο Διοικητής της Τράπεζας της Ελλάδος, αναπλη- 
ρούμενος κατά τα οριζόμενα στο άρθρο 32 του παοόντος 
Καταστατικού. Ο Πρόεδρός καλεϊ τα μέλη του Συμβου- 
λίου σε συνεδρίαση όταν παρίσταται ανάγκη και του¬ 
λάχιστον μια φορά το μήνα. 

Το Συμβούλιο Νομισματικής Πολιτικής βρίσκεται σε 
απαρτία όταν παρίστανται τέσσερα τουλάχιστον μέλη. 
Το Συμβούλιο αποφασίζει κατά πλειοψηφία. Σε περί¬ 
πτωση ισοψηφίας υπερισχύει η ψήφος του Προέδρου. 
Σε περίπτωση θανάτου, λήξης της θητείας ή αποχώ¬ 
ρησης μελών του Συμβουλίου Νομισματικής Πολιτικής 
και μέχρι τον ορισμό νέων μελών, το Συμβούλιο μπορεί 
να λειτουργεί με ελλιπή συγκρότηση. Η διάταξη του 
άρθρου 26 παράγραφος τελευταία του παρόντος Κα¬ 
ταστατικού ισχύει και για τα μέλη ταυ Συμβουλίου 
Νομισματικής Πολιτικής που δεν είναι μέλη της Διοίκησης 
της Τράπεζας. 

Το Συμβούλιο Νομισματικής Πολίτικης επικουρείται 
στο έργο του απο υπηρεσιακές μονάδες της Τράπεζας 
κσι από επιτροπές αποτελούμενες από μέλη του κοι 

από υπάλληλους της Τράπεζας, στις οποίες επιτροπές 
μπορεί να αναθέτει τη ληψη αποφάσεων επί ορισμένων 
θεμάτων της αρμοδιότητας του, διατηρούμενης πάντως 
της αρμοδιότητας του Συμβουλίου να αποφασίζει και 
επί των θεμάτων αυτών. 

Το Συμβούλιο Νομισματικής Πολιτικής μπορεί να α¬ 
ναθέτει την εποπτεία τομέων της αρμοδιότητάς του σε 
ορισμένα μέλη του. 

Το Συμβούλιο Νομισματικής Πολιτικής καταρτίζει κα¬ 
νονισμό της εσωτερικής οργάνωσης και λειτουργίας 
του. 

Τα μέλη του Συμβουλίου Νομισματικής Πολίτικης είναι, 
ως εκ του λειτουργήματος τους, μέλη και του Γενικού 
Συμβουλίου της Τράπεζας." 

18. 0 τίτλος του Τμήματος X συμπληρώνεται ως 
εξής: 

•ΕΡΓΑΣΙΑΙ ΤΗΣ ΤΡΑΠΕΖΗΣ ΚΑΙ ΜΕΣΑ 
ΝΟΜΙΣΜΑΤΙΚΗΣ ΠΟΛΙΤΙΚΗΣ" 

19. Στο άρθρα 55 ο αριθμός 3 αντικαθίσταται ως 
εξής: 

'3) Να αγοράζει και να πωλεί με πράξεις όψεως ή 
προθεσμίας κάθε είδους περιουσιακά στοιχεία σε συ¬ 
νάλλαγμα, καθώς και πολύτιμα μέταλλα. Ως περιουσιακά 
στοιχεία σε συνάλλαγμα νοούνται τίτλοι και κάθε άλλο 
περιουσιακό στοιχείο εκφρασμένο σε οπαιοδηποτε νό¬ 
μισμα ή σε λογιστικές μονάδες. 

Να κατέχει και να διαχειρίζεται τα πιο πάνω περιου¬ 
σιακά στοιχεία. 

Να διαχειρίζεται και να επιβλέπει συστήματα διακα¬ 
νονισμού συναλλαγών επί υποχρεώσεων σε αξιογραφική 
ή λογιστική μορφή." 

20. Στο άρθρο 55 ο αριθμός 4 αντικαθίσταται ως 
εξής: 

"4) Να τηρεί λογαριασμό του Δημοσίου και δημόσιων 
οργανισμών, πιστωτικών ιδρυμάτων, νομικών και φυσικών 
προσώπων και άλλων συμμετεχόντων στις αγορές. Για 
την εξασφάλιση των απαιτησεών της η Τράπεζα μπορεί 
να δέχεται και ενέχυρο επί τίτλων με λογιστική μορφή." 

21. Στο άρθρο 55 οι αριθμοί 5 και 6 καταργσύνται. 

22. Στο άρθρο 55 ο αριθμός 3 αντικαθίσταται ως 
έξης: 

"8) Να συναλλάσσεται στις αγορές χρήματος και 
κεφαλαίου επί απαιτήσεων ή τίτλων σε οποιοδήποτε 
νόμισμα, καθώς και επί πολυτίμων μετάλλων." 

23. Στο άρθρο 55 ο αριθμός 10 αντικαθίσταται ως 
εξής: 

"10) Να ενεργεί πιστοδοτικές και πιστοληπτικές πρά¬ 
ξεις με πιστωτικά ιδρύματα ή άλλα πρόσωπα που με¬ 
τέχουν στις αγορές χρήματος και κεφαλαίου. Οι πα¬ 
ρεχόμενες πιστώσεις πρέπει να καλύπτονται από ε¬ 
παρκείς ασφάλειες, που μπορεί να συνίστανται και σε 
ενέχυρο επί τίτλων με λογιστική μορφή ή και σε αγορά 
τίτλων με σύμφωνο επαναπωλησεως ή με άλλες ειδικές 
συμφωνίες. Η μορφή και οι γενικοί όροι των ασφαλειών 
καθορίζονται από το Συμβούλιο Νομισματικής Πολιτικής." 

24. Στο άρθρο 55 από τον αριθμό 13 εδάφιο δεύτερο, 
απαλείφονται οι λέξεις: "και νομικών προσώπων δημο¬ 
σίας ωφέλειας" και μετά τις λέξεις: "άλλων εκδοτικών 
Τραπεζών", προστίθεται η λέξη: "και". 

25. Στο άρθρο 55 αριθμός 14, απαλείφεται η πρώτη 


παράγραφος και, επομένως, η διάταξη διαμορφώνεται 
ως εξής: 

Ί4) Να εγγραφή και δί ίδιον λογαριασμόν εις τα 
κεφάλαιον της Τραπέζης των Διεθνών Διακανονισμών 
και διατηρήση εις το ενεργητικόν της μέτοχός της 
Τραπέζης ταύτης.' 

26. Στο άρθρο 55 στον αριθμό 15 προστίθεται δεύτερο 
εδάφιο ως εξής: 

"Επίσης να επιβλέπει και να θέτει κανόνες για τη 
λειτουργία των συστημάτων συμψηφισμού και διακανο¬ 
νισμού των πληρωμών, καθώς και συστημάτων διαπραγ¬ 
μάτευσης, διακανονισμού και εκκαθάρισης εξωχρηματι- 
στηριακών συναλλαγών επί τίτλων και λοιπών χρημα¬ 
τοπιστωτικών μέσων με στόχο την απατελεσματικοτητα 
και αξιοπιστία τους, καθώς και να διαχειρίζεται τέτοια 
συστήματα." 

27. Στο άρθρο 55 ταυ Καταστατικού στον αριθμό 17 
προτάσσονται δύο εδάφια και μία λέξη ως έξης: 

"17) Να συνάπτει σχέσεις με Κεντρικές Τράπεζες και 
χρηματοπιστωτικά ιδρύματα άλλων χωρών, καθώς και 
με διεθνείς οργανισμούς. Επίσης να διεξάγει κάθε είδους 
τραπεζικές συναλλαγές στο πλαίσιο σχεσεων με άλλες 
χώρες και διεθνείς οργανισμούς. Ειδικότερα...." 

23. Στο άρθρο 55 αριθμός 19, οι λέξεις στη δεύτερη 
σειρά του δεύτερου εδαφίου: "Γενικού Συμβουλίου" α¬ 
ντικαθίστανται από τις λέξεις: "Συμβουλίου Νομισματικής 
Πολίτικης". 

29. Στο άρθρο 55 μετά τον αριθμό 20 προστίθενται 
αριθμοί 21, 22 και 23 ως εξής: 

"21) Για τους σκοπούς της νομισματικής πολιτικής η 
Τράπεζα της Ελλάδος μπορεί να υποχρεώνει τα νομι¬ 
σματικά χρηματοδοτικά ιδρύματα να διατηρούν σε αυτήν 
καταθέσεις έντοκες ή άτοκες και να επιβάλλει με πράξη 
του Διοικητή ή εξουσιοδοτημένου απο αυτόν οργάνου, 
για την περίπτωση παράβασης της σχετικής υποχρέω¬ 
σης. ως διοικητική ποινή, άτοκη κατάθεση ποσού μέχρι 
του διπλάσιου του ποσού της σχετικής υποχρέωσης 
και διάρκειας μέχρι του διπλάσιου της διάρκειας της 
παράβασης. 

Για τις ανάγκες της παραγράφου αυτής, ως νομι¬ 
σματικά χρηματοδοτικά ιδρύματα νοούνται όσα εμπί¬ 
πτουν στον ορισμό των νομισματικών χρηματοδοτικών 
ιδρυμάτων, τον οποίο εκάστατε υιοθετεί η Ευρωπαϊκή 
Κεντρική Τραπεζα. Υπό την επιφύλαξη του προηγού¬ 
μενου εδαφίου, ως νομισματικά χρηματοδοτικά ιδρύματα 
νοούνται τα πιστωτικά ιδρύματα, καθώς και όλα τα 
νομικά πρόσωπα ή σύνολα περιουσίας που έχουν δια¬ 
χειριστική αυτονομία και λογιστική αυτοτέλεια, των ο¬ 
ποίων κύρια οικονομική δραστηριότητα είναι η διαμε- 
σολάβηση στο χρηματοπιστωτικό τομέα και των οποίων 
οι εργασίες συνίστανται στο να δέχονται καταθέσεις η 
και συγγενή υποκατάστατα καταθέσεων από οικονομικές 
μονάδες που δεν είναι νομισματικά χρηματοδοτικά ι¬ 
δρύματα, στο να χορηγούν για δικά τους λογαριασμό 
δάνεια και στο να επενδύουν σε τίτλους για δικό τους 
λογαριασμό. 

22) Εκτός των αναφερσμένων στο άρθρο αυτό, η 
Τράπεζα μπορεί να χρησιμοποιεί και άλλα μέσα νομι¬ 
σματικής πολιτικής, τα οποία κρίνει κατάλληλα για την 
εξυπηρέτηση των κατά το άρθρο 4 του παρόντος 
σκοπών της. 

23) Εκτός από τις πράξεις που ανσφέρονται στις 

προηγούμενες παραγράφους, η Τράπεζα μπορεί να 
ενεργεί και άλλες εργασίες, εφοσον αυτές δεν παρα¬ 
κωλύουν την άσκηση της νομισματικής πολίτικης και 
δεν αντίκεινται στους στοχους και τα καθήκοντα του 
Ευρωπαϊκού Συστήματος Κεντρικών Τραπεζών." 

30. Μετά το άρθρο 55 προστίθενται άρθρα 55Α, 55Β 
και 55Γ ως έξης: 

"Άρθρο 55Α 

Η Τράπεζα της Ελλάδος ασκεί την εποπτεία στα 
πιστωτικά ιδρύματα, καθώς και στις ακόλουθες κατη¬ 
γορίες επιχειρήσεων και οργανισμών του χρηματοπι¬ 
στωτικού τομέα της οικονομίας: 
α) εταιριών χρηματοδοτικής μίσθωσης, 
β) εταιριών πρακτορείας επιχειρηματικών απαιτήσεων, 
γ) εταιριών αμοιβαίων εγγυήσεων, 
δ) ταμείων αντεγγύησης, 
ε) ανταλλακτηρίων συναλλάγματος, 
στ) εταιριών διαμεσολάβησης στις διατραπεζικές αγο¬ 
ρές. 

Επίσης και άλλες κατηγορίες επιχειρήσεων και ορ¬ 
γανισμών μπορούν να υπάγονται στην εποπτεία της 
Τράπεζας της Ελλάδος, ως νόμος ορίζει, υπό την 
επιφύλαξη της τελευταίας παραγράφου του άρθρου 5Β 
του παρόντος. 

Η έκταση και το περιεχόμενο της εποπτείας καθο¬ 
ρίζεται από τις εκάστοτε ισχύουσες διατάξεις για κάθε 
κατηγορία εποπτευόμενων ιδρυμάτων, επιχειρήσεων και 
οργανισμών. 

Στόχοι της εποπτείας είναι η σταθερότητα και απο- 
τελεσματικότητα του πιστωτικού συστήματος και γενι¬ 
κότερα του χρηματοπιστωτικού τομέα της οικονομίας. 
Επίσης, η εποπτεία αποβλέπει στη διαφάνεια των δια¬ 
δικασιών και των όρων των συναλλαγών των υποκει¬ 
μένων σε αυτή. 

Η εποπτεία περιλαμβάνει και την επιβολή, κατά πάντων 
των υποκειμένων σε αυτήν, καθώς και κατά των νόμιμων 
εκπροσώπων τους και όσων ασκούν διοίκηση, των κυ¬ 
ρώσεων που προβλέπονται από την ισχύουσα νομοθεσία 
για τα πιστωτικά ιδρύματα σε περίπτωση παράβασης 
των νομοθετικών ή κανονιστικών ρυθμίσεων σχεπκά με 
την άσκηση των δραστηριοτήτων τους ή την παρακώ¬ 
λυση των κατά νομο ελέγχων. Για τις ίδιες παραβάσεις 
η Τραπεζα της Ελλάδος μπορεί να επιβάλλει, διαζευκτικά 
ή σωρευπκά προς τις ήδη προβλεπόμενες ποινές, άτοκη 
κατάθεση στην Τράπεζα της Ελλάδος ποσού μέχρι 
σαράντα τοις εκατό (40%) του ποσού της παράβασης 
και διάρκειας μέχρι ενός (1) έτους ή πρόστιμο υπέρ 
του Ελληνικού Δημοσίου, υπολογιζόμενο είτε ως πο¬ 
σοστό, μέχρι σαράντα τοις εκατό (40%), επί του ποσού 
της παράβασης είτε ως εφάπαξ ποσό, μέχρι τριακόσια 
εκατομμύρια (300.000.000) δραχμές. Τα όρια του προ¬ 
στίμου μπορούν να αναπροσαρμόζονται με πράξη του 
Διοικητή της Τράπεζας της Ελλάδος. 

Οι κατά το παρόν άρθρο αρμοδιότητες ασκούνται με 
πράξεις του Διοικητή της Τράπεζας της Ελλάδος η 
εξουσιοδοτημένων από αυτόν οργάνων. 

Άρθρο 55Β 

Πιστωτικά και χρηματοδοτικά ιδρύματα, φυσικά ή νο¬ 


μικά πρόσωπα ή άλλοι συμμετέχοντας στις αγορές 
οφείλουν, μη δικαιούμενοι να επικαλεσθαυν το τραπεζικό 
ή άλλο απόρρητο, να παρέχουν στην Τράπεζα της 
Ελλάδος τα ευρισκόμενα στην κατοχή τους στοιχεία 
και πληροφορίες που είναι αναγκαία για την άσκηση 
των κατά το άρθρο 2 του παρόντος αρμοδιοτήτων της. 
Την ίδια υποχρέωση υπέχουν και οι δημόσιες υπηρεσίες. 

Η υποχρέωση παροχής στοιχείων περιλαμβάνει και 
τα απαιτούμενα στοιχεία για την κατάρτιση του ισοζυγίου 
πληρωμών και των χρηματοοικονομικών λογαριασμών 
των επί μέρους τομέων της οικονομίας, καθώς και για 
τον υπολογισμό της διεθνούς επενδυπκής θέσης της 
χώρας. Ειδικότερα, τα πιστωτικά και χρηματοδοτικά 
ιδρύματα οφείλουν, για την εκπλήρωσή της παραπάνω 
υποχρέωσής τους, σε περίπτωση διενέργειας, μεσω 
αυτών, συναλλαγών προσώπων εγκατεστημένων στην 
ημεδαπή με πρόσωπα εγκατεστημένα στην αλλοδαπή, 
να λαμβάνουν από τους εγκατεστημένους στην ημεδαπη 
συναλλασσόμενους τα στοιχεία που η Τράπεζα της 
Ελλάδος καθορίζει κατα το επόμενο εδάφιο. 

Η Τράπεζα της Ελλάδος ορίζει τα στοιχεία και τις 
πληροφορίες που οφείλουν να τις παρέχουν οι κατα 
την πρώτη παράγραφο υπόχρεοι σχετικά με τις συναλ¬ 
λαγές τους με πρόσωπα εγκατεστημένα στην ημεδαπή 
η την αλλοδαπή και τις έναντι των προσώπων αυτών 
απαιτήσεις και υποχρεώσεις τους, καθώς και τον τρόπο, 
το χρόνο και τη διαδικασία παροχής αυτών και κάθε 
άλλη σχεπκη λεπτομέρεια. 

Απαγορεύεται στα πρόσωπα που ασκούν ή άσκησαν 
δραστηριότητα για λογαριασμό της Τράπεζας της Ελ¬ 
λάδος να γνωστοποιούν σε οποιοδήποτε φυσικό ή 
νομικό πρόσωπο και σε οποιαδήποτε δημόσια αρχή τις 
πληροφορίες ή τα στοιχεία που παρέχονται σύμφωνα 
με πς πιο πάνω διατάξεις, με την επιφύλαξη των 
εξαιρέσεων που προβλέπονται απο την ισχύουσα νο¬ 
μοθεσία. Η απαγόρευση αυτή δεν περιλαμβάνει την 
ανακοίνωση με συγκεντρωτική μορφή των πιο πάνω 
στοιχείων και πληροφοριών, εφόσον δεν προκύπτει η 
ταυτότητα των προσώπων στα οποία αναφερονται. 

Πρόσωπα που ασκούν ή έχουν ασκήσει δραστηριότητα 
για λογαριασμό της Τράπεζας της Ελλάδος τιμωρούνται 
χατά τις διατάξεις του άρθρου 371 του Ποινικού Κώδικα 
αν παραβούν το πιο πάνω απόρρητο. Κατά τις διατάξεις 
του ίδιου άρθρου πμωοείται και οποιοδήποτε άλλο 
πρόσωπο κοινοποιήσει τα στοιχεία που έχουν υποβληθεί 
στην Τράπεζα της Ελλάδος με οποιονδήποτε τρόπο 
και αν έλαβε γνώση τούτων. 

Σε περίπτωση παράβασης των κατά το παρόν άρθρο 
υποχρεώσεων, η Τράπεζα της Ελλάδος μπορεί να ε¬ 
πιβάλλει, με πράξη του Διοικητή ή εξουσιοδοτούμενου 
από αυτόν οργάνου, κατά των υποχρεών του πρώτου 
εδαφίου της πρώτης παραγράφου του παρόντος άρθρου, 
καθώς και των διευθυνάντων και νόμιμων εκπροσώπων 
τους και όσων ασκούν διοίκηση, πρόστιμο υπέρ του 
Ελληνικού Δημοσίου μέχρι ποσού εκατό εκατομμυρίων 
(100.000.000) δραχμών και σε περίπτωση υποτροπής 
μέχρι διακοσιων εκατομμυρίων (200.000.000) δραχμών. 
Τα όρια αυτά μπορούν να αναπροσαρμόζονται με όμοια 
πράξη. 

Αρθρο 55Γ 

Η Τράπεζα της Ελλάδος, πέραν των ελεγκτικών 

αρμοδιοτήτων της στα πλαίσια της εποπτείας, δικαιούται 
να διενεργεί έλεγχο βιβλίων και στοιχείων, περιλαμβά- 
νοντα και δικαίωμα ληψης αντίγραφων, σε φυσικά ή 
νομικά πρόσωπα που ασκούν οποιαδηποτε επιχείρηση, 
εφόσον υπάρχουν κατά την κρίση της ενδείξεις παρα¬ 
βάσεων κατά την άσκηση οποιοσδήποτε δραστηριότητας 
σχετικής με πς προβλεπόμενες στο άρθρο 2 αρμοδιο- 
τητές της. 

Επίσης η Τραπεζα της Ελλάδος δικαιούται να ασκεί 
έλεγχο, με το αυτό περιεχόμενο και έκταση, των βιβλίων 
και στοιχείων των, κατά το άρθρο 55Β εδάφιο πρώτο, 
υποχρεών με σκοπό την εξακρίβωση των παρεχόμενων 
πληροφοριών. Η κατά το ίδιο άρθρο απαγόρευση γνω¬ 
στοποίησης στοιχείων, καθώς και η προβλεπομενη σε 
αυτό κύρωση ισχύουν και για τα στοιχεία των οποίων 
τα όργανα της Τράπεζας της Ελλάδος λαμβάνουν γνώση 
κατά την άσκηση των κατά το παρόν άρθρο ελέγχων. 

Τα φυσικά πρόσωπα, καθώς και οι νόμιμοι εκπρόσωποι 
και οι ασκοΰντες διοίκηση των νομικών προσώπων της 
πρώτης παραγράφου, τιμωρούνται με φυλάκιση τουλά¬ 
χιστον τριών (3) μηνών, αν αρνούνται ή παρακωλύουν 
τον έλεγχο, κατόπιν εγκλήσεως της Τράπεζας της 
Ελλάδος.' 

31. Συναφως προς ης τροποποιήσεις του άρθρου 55, 
στο άρθρο 56 οι μεν αριθμοί 6, 9 και 10 καταργούνται, 
από τον δε αριθμό 8 απαλείφονται οι λέξεις, ή πιστώσεις 
ασφαλισμένος άλλως ή ως ορίζεται εν αρθρω 55/10/λ 

32. Συναφώς προς πς τροποποιήσεις του άρθρου 55, 
στο άρθρο 57 εδάφιο πρώτο, απαλείφονται οι λέξεις: 
'ινα τηρηθή η διάταξις του άρθρου 55/10/’. 

33. Το τμήμα XI του Καταστατικού καταργειται. 

34. Το άρθρο 65 καταργειται, 

35. Συναφώς προς πς τροποποιήσεις του άρθρου 55, 
το άρθρο 75 καταργειται. 

Άρθρο δεύτερο 

Οι παράγραφοι 3 και 4 του άρθρου 6 του ν, 2548/1997 
αντικαθίστανται ως εξής: 

'3. Ο Διοικητής και οι Υποδιοικητές είναι μέλη του 
Συμβουλίου Νομισμαπκής Πολίτικης, ως εκ της ιδιότητας 
τους, και η θητεία τους διαρκεί για οσο χρόνο έχουν 
την ιδιότητα αυτή. Η θητεία των υπολοίπων μελών είναι 
εξαετής και μπορεί να ανανεώνεται. Σε περίπτωση 
θανάτου ή αποχώρησης για οποιονδήποτε λόγο μέλους 
του Συμβουλίου Νομισματικής Πολιτικής, έκτος από το 
Διοικητή και τους Υποδιοικητές πριν από τη λήξη της 


θητείας του, η θητεία του μέλους που διορίζεται σε 
αντικατάστασή του θα περιλαμβάνει το υπολαιπο ιπς 
θητείας του θανόντος η αποχωρησσντος μέλους και 
μία ακόμη πλήρη θητεία, εψοσον το υπολειπομενο μέρος 
της θητείας είναι μικρότερο από δυο ί2) ετη. 

4. Πρόεδρός του Συμβουλίου Νουισματικης Πολίτικης 
είναι ο Διοικητής της Τράπεζας της Ελλάδος, αναπλη- 
ροϋμενος κατά τα οριζόμενα στο Καταστατικό της. Ο 
Πρόεδρός καλεί τα μέλη του Συμβουλίου σε συνεδρίαση 
όταν παριστατσι ανάγκη και τουλάχιστον μία φορά το 
μήνα. 

Το Συμβούλιο Νομισμαπκής Πολίτικης 3οισκεται σε 
απαρτία όταν παρίστανται τέσσερα (4) τουλάχιστον 
μέλη. Το Συμβούλιο αποφασίζει κατα πλειοψηφια. Σε 
περίπτωση ισοψηφιας υπερισχύει η φηψος του Προέ¬ 
δρου. 

Σε περίπτωση θανστου, ληξης της θητείας ή απο¬ 
χώρησης μελών του Συμβουλίου Νουισματικης Πολίτικης 
και μέχρι τον ορισμο νέων μελών, το Συμβούλιο μπορεί 
να λειτουργεί με ελλιπή συγκρότηση. Η διαταξη του 
άρθρου 26 παράγραφος τελευταία του Καταστατικού 
της Τράπεζας της Ελλάδος ισχύει και για τα μέλη του 
Συμβουλίου Νομισματικής Πολίτικης που δεν είναι μέλη 
της Διοίκησης της Τράπεζας." 

Άρθρο τρίτο 

Η ισχύς του άρθρου πρώτου ασχίζει από 22.12.1997 και 
του άρθρου δεύτερου από της δημοσιεύσεώς του στην 
Εφημεοίδα της Κυβερνήσεως. 

Παοσγγελλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεση του ως νό¬ 
μου του Κράτους, 

Αθήνα, 11 Μαίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑ! 4 ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΑΝ. ΠΑΠΑΝΤΩΝΙΟΥ ΕΥΑΓ. ΠΑΝΝΟΠΟΥΛΟΙ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 11 Μαϊου 1998 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 

ΡΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΠΛΙΤΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡίιί ΡΑ5ί 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 /5ΐ 

5230 841 

Πληροφορίες δημοσιευμάτων λοιπών Φ.Ε.Κ, 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188.1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 1Β5 31 4171 307 

ΠΑΤΡΑ !° 61 > 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ, 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προοαυξηση 100 δρχ. ανά θσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π,Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 >* 

15.000 

70.000 

30.000 

15.000 >· 

5.000 » 

10.000 » 

3.000 

10.000 » 

250.000 »> 

3 000 δρχ. 

3.500 » 

750 » 

3.500 » 

1.500 » 

750 ■· 

250 » 

500 >· 

150 » 

500 » 

12.500 >> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισής του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕΊ 

(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορού ν ναστέλνουντοποσότου ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου κα. λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαιρα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





